76 NEUBAUER KONSTANTIN 
Az olvadék nagy viskozitása ellenére is megkezdődött a leucit és diop- 
szidkristályok kiválása, de a lehűtés nem volt elegendő lassú ahhoz, hogy a 
keletkező kristályok megnövekedjenek s így behatóbb mikroszkópos vizsgálat- 
nak legyenek alávethetők, 
I. b) kisérlet. 
Csak annyiban tért el az előbbi kisérlettől, hogy a lehűtés huszonnégy 
óra helyett harminckét órán keresztül végeztetett. 
Az olvadék előállításánál az összeolvasztás időtartamát csökkentettem s 
e helyett inkább teljes olvadásban tartottam hosszabb ideig. Ezáltal elértem 
azt, hogy az olvadék valamivel könnyebben folyó lett, viskozitása csökkent s 
így könnyebben és jobban volt keverhető is, ami által a buborékok is köny- 
nyebben távozhattak s így tömöttebb, kevésbbé likacsos olvadékot nyertem, 
mely azonban most már jobban tapadt a tégelyhez is s onnan a tégely eltö- 
rése nélkül eltávolítható nem volt. 
A mikroszkópos vizgálat eredményesebb volt, mint az előző kisérletnél. 
Az olvadék legnagyobb részében kristályosan merevedett meg. A leucit és 
diopszid képezik itt is a kivált ásványokat, míg az orthoklasz üvegesen mere- 
vedett meg. Az első kiválási terméket a leucit képezi, melynek apró, nyolc- 
szögletes vagy gyakran kerekded keresztmetszetű kristályai képezik az olvadék 
legnagyobb részét. Az olvadékomban kivált leucit zárványmentes s hiányzanak 
a leucitra jellemző ikerlemezek is, ezen hiányok azonban a természetes kőze- 
tekben előforduló kicsiny leucitoknál is általánosan észleltettek. Egyéb saját- 
ságai azonban, mint a törésmutató nagysága, a nyolcszögletes keresztmetszet 
stb. teljesen megegyeznek a természetes leucit sajátságaival. A második kivá- 
lási termék a diopszid, mely a leucit kristályok közt fennmaradó hézagokat 
tölti ki, de nem képez jól kifejlődött kristályokat, hanem már kicsiny meny- 
nyiségénél is csak a kristályok vázát volt képes felépíteni, melyeknek üregeit 
a legutoljára megmerevedő s kicsiny kristályosodási sebességénél fogva kikris- 
tályosodni nem tudó orthoklasz anyagából képződött üveg tölti meg. 
II. a) kisérlet. 
Ezen kisérlet olvadéka 60 súlyrész leucitból, 25 súlyrész diopszidból és 
15 súlyrész orthoklaszból áll s így ennek megfelelően összetétele : 
SIÓ NALOZETEO NSOZOÉMGOT "KÓ 
5643 — 1675 108 634 395 1545 
Az olvadék, úgy mint az előbbi esetben is, nehezen folyós maradt, de 
mindazonáltal észrevehető volt, hogy viskozitása valamivel csekélyebb, aminek 
oka abban van, hogy ezen olvadék összetételében a diopszid már jóval nagyobb 
mennyiségben szerepel. 
A készített vékonycsiszolatnak megvizsgálása által kitünt, hogy ez eset- 
ben sem volt elegendő a huszonnégy óráig tartó kihülés arra, hogy mikrosz- 
